OpenLLM-France/wikimedia huggingface dataset:
# Selecció andorrana de pitch and putt

La selecció andorrana de pitch and putt és l'equip que representa Andorra a les competicions internacionals de pitch and putt a través de l'Associació Andorrana de Pitch and Putt, fundada l'any 2007.
El pitch and putt a Andorra es juga a dos camps, "El Torrent" i "Vall d'Ordino".
Andorra va assolir el subcampionat a la Copa del Món 2006 i la cinquena posició al Campionat d'Europa 2007 i 2010.

## Selecció nacional

Copa del Món :
| Any | Edició | Seu | Classificació |
| 2006 | 2a Copa del Món | Teià (Catalunya) | 2a posició |
| 2008 | 3a Copa del Món | Arnhem (Països Baixos) | 7a posició |
Campionat d'Europa :
| Any | Edició | Seu | Classificació |
| 2007 | 5è Campionat d'Europa | Chia (Itàlia) | 5a posició |
| 2010 | 6è Campionat d'Europa | Lloret de Mar (Catalunya) | 5a posició |
# Acanthochelys

Acanthochelys és un gènere de tortugues de la família Chelidae que viuen a Amèrica del Sud.

## Taxonomia

El gènere Acanthochelys inclou 4 espèciesː
* Acanthochelys macrocephala
* Acanthochelys pallidipectoris
* Acanthochelys radiolata
* Acanthochelys spixii

## Referències

* ↑ Reptile Database
# LightZone

LightZone és un programari lliure per al tractament fotogràfic no destructiu. El seu propòsit principal és gestionar el flux de treball, incloent l'edició no destructiva en diversos formats .RAW. És un programari multiplataforma i de codi obert, sent un dels més utilitzats per a aquesta tasca en l'entorn Linux. Inicialment va ser creat per Fabio Riccardi i desenvolupat per Light Crafts, empresa que ja no existeix. Abandonat al setembre de 2011, el codi font i el nom van ser alliberats a principis de 2013 sota llicència BSD pel seu propietari. Des de llavors, voluntaris i antics desenvolupadors s'han fet càrrec de les noves versions.
Aquest programari es distingeix dels seus competidors per un enfocament de processament similar a les manipulacions tradicionals dutes a terme a la cambra fosca. Així, Lightzone no ofereix corbes de correcció, sinó eines senzilles i comprensibles per a un fotògraf acostumat al sistema de zones. Les correccions a la imatge s'apliquen en capes successives. Aquestes poden ser en una part de la imatge, de manera similar a les màscares aplicades sota l'ampliadora. Les màscares es creen utilitzant eines de dibuix vectorial, i el seu contorn d'acció pot ser progressiu.

## Vegeu també

* Darktable
* RawTherapee

## Referències

* ↑ «LightZone: editor de imágenes gratuito y multiplataforma». La mirada del replicante, 15-09- 2013. [Consulta: 25 setembre 2020].
* ↑ «LightZone 1.0» (en anglès), 08-02-2006. [Consulta: 27 setembre 2020].
# Amapola

Amapola és una pel·lícula espanyola en blanc i negre, muda, dirigida per José Martín i protagonitzada per Alfredo Hurtado, famós com ‘Pitusín’, un antecessor dels nens prodigi del cinema espanyol. Abans de la seva estrena es va difondre el títol alternatiu: ‘'Amapola, la gitana’'. Després de moltes dificultats, va acabar estrenant-se a la Sala d'Actes de la Casa del Pueblo el 24 d'abril de 1926.

## Argument

Basada en llegendes populars.

## Escenaris de rodatge

Granada; Sierra Nevada; província de Màlaga.

## Bibliografia

* Aguilar, Carlos. Guía del Video - Cine. Ediciones Cátedra, 1986. ISBN 84-376-0615-2. -Ver Carlos Aguilar

## Referències

* ↑ El Festival Ibérico de Cine rescata la figura del niño prodigio Pitusín, El periódico de Extremadura, 9 de maig de 2007
* ↑ La exhibición cinematográfica en Badajoz (1914-1929) d'Ana González Delgado, p. 277

## Enllaços externs

* Amapola en Depelículasgratis
# Fraates IV de Pàrtia

Fraates IV fou rei de Pàrtia del 37 aC al 2 aC
Va succeir al seu pare Orodes II que va abdicar el 37 aC després de les desfetes contra els romans.
Marc Antoni i el noble part rebel Monoses, assessorats pel rei armeni Artavasdes III, van envair l'imperi part (l'Atropatene) el 36 aC per la via d'Armènia, assetjant Praaspa (segons Dió) o Praata (segons Plutarc), la capital o la principal fortalesa (després anomenada Maragha), setge que va dirigir Oppius Estaciannus. Però el temps ja empitjorava i Artavasdes III es va retirar i Marc Antoni, que ho va fer tard, fou derrotat (finals del 36 aC o principis del 35 aC). Antoni es va enfrontar amb el rei armeni, però aquest va rebre bé els romans i els va permetre de refer-se al seu país (35 aC).
El 34 aC Antoni va exigir al rei armeni la col·laboració en una nova expedició; com que el rei va demorar acudir pel seu tracte amb el rei part, quan ho va fer (sota amenaça d'Antoni de marxar contra Artaxata) fou detingut, i el romà es va fer entregar les principals fortaleses i el tresor reial, i el va enviar carregat de cadenes a Alexandria on més tard fou assassinat per ordre de Cleòpatra. Ardaxes II, fill d'Artavasdes III, es va proclamar rei però Antoni, després d'unes setmanes en què no va fer res, finalment va col·locar al tron armeni al seu propi fill infant Alexandre Heli (Helios), que havia tingut amb la reina Cleòpatra, al qual va casar amb Iotape, filla del rei Artavasdes d'Atropatene, el qual davant l'amenaça romana, s'havia aliat a Roma i va permetre l'entrada al país de soldats romans i se li va cedir la província de Simbake. Artaxes II va fugir a Pàrtia. A Atropatene els soldats romans no van tardar a deposar a Artavasdes i van donar el tron nominalment a Alexandre Heli, sota control dels generals lleials a Marc Antoni.
A causa de la guerra entre Octavi i Marc Antoni, Atropatene i Armènia van quedar desguarnides i així els parts van recuperar Atropatene el 33 aC i van entrar a Armènia on van massacrar a la reduïda guarnició romana però es van retirar. El 32 aC Roma va donar suport a les reclamacions del tron de Pàrtia fetes per Tiridates (II), que va entrar al país i fou reconegut en alguns territoris, però Fraates tenia el suport dels escites; el 30 aC, Ardaxes II d'Armènia va recuperar el tron ajudat per un exèrcit part i l'any següent (29 aC) Fraates IV va fer fugir a Tiridates II però, ja acabada la guerra civil romana, aquest va tornar amb ajut romà el 28 aC.
Aquesta situació favorable fou aprofitada per August per un tractat que va retornar a Roma els presoners de Carres i les àligues i insígnies capturades pels parts, així com el reconeixement de la influència romana a Armènia. Els romans van deixar de donar suport a Tiridates. El 20 aC els romans van imposar al seu candidat Tigranes III a Armènia, expulsant a son germà Ardaxes II.
El 2 aC Fraates fou assassinat pel seu fill Fraataces i la mare d'aquest Musa (una italiana no romana). Fraataces es va proclamar rei amb el nom de Fraates V.
| Precedit per: Orodes II | Imperi Part | Succeït per: Fraates V |
# Ral·li Dakar 2015

L'edició de 2015 del Ral·li Dakar fou la 36a d'aquesta prova, organitzada per l'Amaury Sport Organisation. Fou el setè any consecutiu que l'esdeveniment tingué lloc a Amèrica del Sud. Començà el 4 de gener a Buenos Aires, passà per l'Argentina, Bolívia i Xile i acabà de nou a Buenos Aires, el 17 de gener, després de 13 etapes de competició.

## Participants

Hi participen un total de 406 vehicles: 161 motos, 45 quads, 137 cotxes i 63 camions.
Cyril Despres, quíntuple guanyador del ral·li en categoria moto fa el seu debut a la categoria auto; categoria en la qual cinc antics guanyadors de la competició participen: Stéphane Peterhansel, Giniel de Villiers, Carlos Sainz, Nasser Al-Attiyah i Nani Roma.

## Etapes

Les etapes de l'edició del 2015 del Ral·li Dakar foren les següents:
| Etapa | Data | Des de | Fins a |
| 1 | 4 de gener | Buenos Aires | Villa Carlos Paz |
| 2 | 5 de gener | Villa Carlos Paz | San Juan |
| 3 | 6 de gener | San Juan | Chilecito |
| 4 | 7 de gener | Chilecito | Copiapó |
| 5 | 8 de gener | Copiapó | Antofagasta |
| 6 | 9 de gener | Antofagasta | Iquique |
| | 10 de gener | Dia de descans a Iquique (A&C) | Dia de descans a Iquique (A&C) |
| 7 | 10 de gener | Iquique | Uyuni (M&Q) |
| 7 | 11 de gener | Iquique | Uyuni (A&C) |
| 8 | 11 de gener | Uyuni (M&Q) | Iquique |
| 8 | 12 de gener | Uyuni (A&Q) | Iquique |
| | 12 de gener | Dia de descans a Iquique (M&Q) | Dia de descans a Iquique (M&Q) |
| 9 | 13 de gener | Iquique | Calama |
| 10 | 14 de gener | Calama | Salta |
| 11 | 15 de gener | Salta | Termas de Río Hondo |
| 12 | 16 de gener | Termas de Río Hondo | Rosario |
| 13 | 17 de gener | Rosario | Buenos Aires |
Llegenda: M: Motocicletes; Q: Quads; A: Automòbils; C: Camions.

## Referències

* ↑ «2015 Dakar Rally Route Announced». Motorcycle.com. [Consulta: 6 gener 2015].

## Enllaços externs

* Lloc web oficial
# Kirby (Wyoming)

Kirby és una població dels Estats Units a l'estat de Wyoming. Segons el cens del 2000 tenia 57 habitants.

## Demografia

Segons el cens del 2000, Kirby tenia 57 habitants, 29 habitatges, i 14 famílies. La densitat de població era de 200,1 habitants/km².
Dels 29 habitatges en un 17,2% hi vivien nens de menys de 18 anys, en un 37,9% hi vivien parelles casades, en un 6,9% dones solteres, i en un 48,3% no eren unitats familiars. En el 48,3% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,67.
Per edats la població es repartia de la següent manera: un 17,5% tenia menys de 18 anys, un 5,3% entre 18 i 24, un 24,6% entre 25 i 44, un 40,4% de 45 a 60 i un 12,3% 65 anys o més.
L'edat mediana era de 46 anys. Per cada 100 dones de 18 o més anys hi havia 62,1 homes.
La renda mediana per habitatge era de 18.750 $ i la renda mediana per família de 43.125 $. Els homes tenien una renda mediana de 18.750 $ mentre que les dones 30.417 $. La renda per capita de la població era de 19.137 $. Entorn del 18,2% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Kirby». American Fact Finder. Oficina del Cens dels Estats Units, 12-01-2010.
# Selecció belga de corfbol

La selecció belga de corfbol és dirigida per la Koninklijke Belgische Korfbalbond (KBKB) i representa Bèlgica a les competicions internacionals de corfbol. La federació va ser fundada l'any 1921 i té la seu a Deurne.
L'onze de juny de 1933 va ser una de les fundadores de la Federació Internacional de Corfbol juntament amb la Federació dels Països Baixos.
La Federació Belga organitzarà el Campionat del Món 2015.

## Història

Campionat del Món :
| Any | Campionat | Seu | Classificació |
| 1978 | 1r Campionat del Món | Amsterdam (Països Baixos) | 2a plaça |
| 1984 | 2n Campionat del Món | Anvers (Bèlgica) | 2a plaça |
| 1987 | 3r Campionat del Món | Makkum (Països Baixos) | 2a plaça |
| 1991 | 4t Campionat del Món | Anvers (Bèlgica) | Campiona |
| 1995 | 5è Campionat del Món | Nova Delhi (Índia) | 2a plaça |
| 1999 | 6è Campionat del Món | Adelaida (Austràlia) | 2a plaça |
| 2003 | 7è Campionat del Món | Rotterdam (Països Baixos) | 2a plaça |
| 2007 | 8è Campionat del Món | Brno (República Txeca) | 2a plaça |
| 2011 | 9è Campionat del Món | Shaoxing (Xina) | 2a plaça |
World Games :
| Any | Campionat | Seu | Classificació |
| 1985 | 2ns World Games | Londres (Anglaterra) | 2a plaça |
| 1989 | 3rs World Games | Karlsruhe (Alemanya) | 2a plaça |
| 1993 | 4ts World Games | The Hague (Països Baixos) | 2a plaça |
| 1997 | 5ns World Games | Lahti (Finlàndia) | 2a plaça |
| 2001 | 6ns World Games | Akita (Japó) | 2a plaça |
| 2005 | 7ns World Games | Duisburg (Alemanya) | 2a plaça |
| 2009 | 8ns World Games | Kaohsiung (Taiwan) | 2a plaça |
Campionat d'Europa :
| Any | Campionat | Seu | Classificació |
| 1998 | 1r Campionat d'Europa | Portugal | 2a plaça |
| 2002 | 2n Campionat d'Europa | Catalunya | 3a plaça |
| 2006 | 3r Campionat d'Europa | Budapest (Hongria) | 2a plaça |
| 2010 | 4t Campionat d'Europa | Països Baixos | 2a plaça |
| 2014 | 5è Campionat d'Europa | Portugal | 2a plaça |

## Referències

* ↑ «Federació Belga de Korfbal a l'IKF» (en anglès). IKF.
* ↑ «WK korfbal in 2015 in België» (en neerlandès). Telegraaf, 04-11-2011.
* ↑ «België mag WK korfbal 2015 organiseren» (en neerlandès). Sportwereld, 04-11-2011.
* ↑ «Història del Campionat del Món de Korfbal» (en anglès). IKF. Arxivat de l'original el 2012-09-08. [Consulta: 7 novembre 2011].
* ↑ «Nederland wereldkampioen korfbal» (en neerlandès). Telegraaf, 10-11-2007.
* ↑ «Korfballers voor achtste keer wereldkampioen» (en neerlandès). de Volkskrant, 05-11-2011.
* ↑ «Història del Korfbal als World Games» (en anglès). IKF.
* ↑ «Història del Campionat d'Europa de Korfbal» (en anglès). IKF. Arxivat de l'original el 2013-09-20. [Consulta: 7 novembre 2011].
# Acanthoclinus marilynae

Acanthoclinus marilynae és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

És un endemisme de Nova Zelanda.

## Referències

* ↑ BioLib
* 1 2 FishBase (anglès)

## Bibliografia

* Hardy, G. S. 1985. Revision of the Acanthoclinidae (Pisces: Perciformes), with descriptions of a new genus and five new species. N. Z. J. Zool. v. 11: 357-393.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paulin C. i C. Roberts, 1992. The rockpool fishes of New Zealand (Te ika aaria o Aotearoa). Museum of New Zealand (Te Papa Tongarewa). 177 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Light + Building

Light + Building és una fira biennal de disseny arquitectònic i tecnologia centrada principalment en els camps de la il·luminació, l'enginyeria elèctrica, l'automatització d'edificis i el programari d'enginyeria civil. Se celebra a la Messe Frankfurt de Frankfurt del Main, Alemanya, i es combina amb el festival d'art i disseny d'il·luminació Luminale amb instal·lacions i actuacions a la ciutat i als voltants.
Light + Building és la fira comercial més gran del món del seu sector. El 2018 hi va haver 2.719 expositors i 220.864 visitants, més de la meitat d'ells procedents de l'estranger. Els principals visitants, a més d'Alemanya, provenien de la Xina, Itàlia, els Països Baixos, França i Bèlgica, així com de mercats emergents com Rússia, Índia, Finlàndia, Corea i Ucraïna.

## Grups de productes

La fira es divideix en quatre àmbits:
* Llum
* Enginyeria Elèctrica
* Domòtica i edificis
* Programari de construcció

## Desenvolupament

Light+Building mostra solucions que redueixen el consum energètic d'un edifici i alhora augmenten el confort de vida, des de la fotovoltaica a les llums LED fins a l'ús intel·ligent de l'electricitat.

## Referències

* ↑ «Architectural Design Company» (en anglès).
* ↑ «Light + Building 2022: Restart of the Lighting and Building Technology Sector Is Underway - EdisonReport» (en anglès americà), 02-03-2022. [Consulta: 27 octubre 2023].
* ↑ «Light + Building - Info - And - Stats» (en anglès).
* ↑ «Light + Building 2022: By the Numbers» (en anglès), 17-10-2022. [Consulta: 27 octubre 2023].
# Amaníaco

Amaníaco és una revista de còmics, sobretot d'humor que s'edita des del 1991 a Barcelona (Catalunya) i que va originar Amaníaco Ediciones. El seu director és Jordi Coll. El 2009 va guanyar el premi a la millor revista al Saló del Còmic de Barcelona.

## Trajectòria
### Primera etapa (1991-95)

Amaníaco va ser creada per un grup de dibuixants que estudiaven a l'Escola Joso de còmic com un fanzine fet en fotocòpies.

### Segona etapa (1996 - 2005)

El 1996 apareix el seu primer número realitzat en impremta i els anys 2000 i 2002 va guanyar el premi a Millor Fanzine al Saló del Còmic de Barcelona. Aquest últim any, Jan hi va començar a col·laborar amb la seva sèrie Situaciones Insólitas.

### Tercera etapa (2007 - present)

El 2007 la revista es va editar amb un nou format, una nova enquadernació i més pàgines, algunes de les quals eren en color. El 2008, Jan, quan va abandonar la seva sèrie anterior, hi va començar a publicar Días Mocosos, guionitzada per Raúl Deamo. El 2009 va guanyar el Premi a millor revista al Saló del Còmic de Barcelona i el 2010 la revista Diario de Avisos li va donar el premi a la Millor revista de l'any ens els XXXIII Premios Historieta. El 15 d'octubre d'aquest any va publicar el seu primer títol amb un tema monogràfic especial, Zombi.

## Autors

* Juan Álvarez Montalbán
* Josep Busquet
* Manel Fontdevila
* Roger Ibáñez
* Ferran Martín
* Idígoras y Pachi
* Juan López Fernández
* Jobi
* Jaume Capdevila i Herrero
* López Rubiño
* Nicolás
* Pere Mejan
* José Orcajo
* Runtime-Error
* Alfonso Tamayo

## Premis

* 2000 - Premi al Millor Fanzine al Saló del Còmic de Barcelona.
* 2002 - Premi al Millor Fanzine al Saló del Còmic de Barcelona.
* 2009 - Premi a la Millor Revista al Saló del Còmic de Barcelona.
* 2010 - Premi a la Millor revista de l'any ens els XXXIII Premios Historieta del Diario Avisos.

## Referències

* 1 2 DARIAS, Manuel (13/06/2010). Diario de Avisos da a conocer los XXXIII Premios Historieta, Diario de Avisos.
* 1 2 «29è Saló dle Còmic de Barcelona. Edicions Anteriors». Saló del Còmic de Barcelona. Arxivat de l'original el 8 de juliol 2012. [Consulta: 17 maig 2014].
* ↑ FRAILE VIEJO, David (11/ 2002).X JAN, La Página Escarolitrópica Gmnésica De Superlópez.
# François Barouh

François Barouh (Sillery, 16 de gener de 1955) és un piragüista francès, ja retirat, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on fou sisè en la prova del K-4 1.000 metres del programa de piragüisme. Quatre anys més tard, als Jocs de Los Angeles, guanyà la medalla de bronze en la mateixa prova, formant equip amb Philippe Boccara, Pascal Boucherit i Didier Vavasseur.

## Referències

* ↑ «Olympedia – François Barouh». [Consulta: 30 agost 2022].
* ↑ «Medal Winners – Olympic Games and World Championships (1936–2007)» p. 1–83. International Canoe Federation, 2008. Arxivat de l'original el 18 maig 2018.
# Racemització dels aminoàcids

La racemització dels aminoàcids és la conversió lenta dels aminoàcids de la forma L (levogira) a la forma D (dextrogira). Aquest fenomen és utilitzat per a la datació en geologia i arqueologia. La racemització és un procés que acaba quan els aminoàcids de les proteïnes tenen aproximadament un equilibri del 50% entre les formes levògires i dextrògires. Com que el procés està fortament influenciat per la temperatura si s'utilitza l'índex de racemització per datar una mostra orgànica (ossos i conquilles de mol·luscs, principalment), cal conèixer la correlació climàtica del jaciment i les seves condicions d'humitat.

## Referències

* ↑ Racemització dels aminoàcids a TERMCAT
* ↑ Obrint pas als fàrmacs cap al cervell p. 21
* ↑ La ciència i els objectes antics, setembre de 1982, IEC
# Bay Center

Bay Center és una concentració de població designada pel cens dels Estats Units a l'estat de Washington. Segons el cens del 2000 tenia 174 habitants.

## Demografia

Segons el cens del 2000, Bay Center tenia 174 habitants, 70 habitatges, i 42 famílies. La densitat de població era de 172,3 habitants per km².
Dels 70 habitatges en un 34,3% hi vivien nens de menys de 18 anys, en un 45,7% hi vivien parelles casades, en un 10% dones solteres, i en un 38,6% no eren unitats familiars. En el 34,3% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,19.
Per edats la població es repartia de la següent manera: un 31% tenia menys de 18 anys, un 13,2% entre 18 i 24, un 22,4% entre 25 i 44, un 19,5% de 45 a 60 i un 13,8% 65 anys o més.
L'edat mediana era de 30 anys. Per cada 100 dones de 18 o més anys hi havia 106,9 homes.
La renda mediana per habitatge era de 38.409 $ i la renda mediana per família de 42.656 $. Els homes tenien una renda mediana de 33.125 $ mentre que les dones 19.688 $. La renda per capita de la població era de 19.325 $. Aproximadament el 10,9% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Bay Center». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Krepatski

Krepatski - Крепацкий (rus) - és un poble (un khútor) de l'óblast de Bélgorod, a Rússia. El 2010 tenia 89 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Simala

Simala (en sard, Sìmala) és un municipi italià, dins de la província d'Oristany. L'any 2007 tenia 366 habitants. Es troba a la regió de Marmilla. Limita amb els municipis de Baressa, Curcuris, Gonnoscodina, Gonnosnò, Masullas i Pompu.

## Administració

Llista d'alcaldes :
| Període | Identitat | Partit |
| 2005- | Giorgio Scano | Llista cívica |
# Acanthoclinus littoreus

Acanthoclinus littoreus és una espècie de peix de la família Plesiopidae i de l'ordre dels perciformes.

## Morfologia

Els mascles poden assolir els 12,6 cm de longitud total.

## Distribució geogràfica

Es troba a Nova Zelanda.

## Referències

* 1 2 FishBase (anglès)

## Bibliografia

* Bloch, M. E. & J. G. Schneider 1801. M. E. Blochii, Systema Ichthyologiae iconibus cx illustratum. Post obitum auctoris opus inchoatum absolvit, correxit, interpolavit Jo. Gottlob Schneider, Saxo. Berolini. Sumtibus Auctoris Impressum et Bibliopolio Sanderiano Commissum. Systema Ichthyol.: i-lx + 1-584, Pls. 1-110.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.